Але молада было зусім не зелена. Адчуўшы слабіну на правым фланзе абароны гаспадароў (правы абаронца Мінькоў), госці раз-пораз пачалі ўсур’ёз турбаваць галкіпера “Слоніма”. Менавіта з-за правалаў абароны на правым фланзе і былі “прывезены два галы”. Спачатку капітан гасцей Красавін галавой скіраваў мяч у вароты пасля розыгрышу вуглавога. А затым Гурэнка падрэзаў мяч у далёкую дзявятку. І гэта пры тым, што ўдар Бяляўскага і ўдар пасля выхаду адзін на адзін Разіна, парыраваў Рыдлевіч.